projecte-aina/catalan_government_crawling huggingface dataset:
VIA: C-51 al punt quilomètric 24,5 a Vila-rodona (Alt Camp)
El Servei Català de Trànsit informa que avui s'ha registrat un accident de trànsit mortal al punt quilomètric 24,5 de la C-51 al municipi de Vila-rodona (Alt Camp).
Els Mossos d'Esquadra han rebut l'avís a les 13.04 hores.
Per causes que s'estan investigant, un camió ha bolcat i ha envaït el carril contrari, per on circulava una motocicleta que hi ha col·lidit frontalment.
Com a conseqüència de l'impacte, el conductor del vehicle de dues rodes, J. S. F., de 63 anys i veí de Tarragona, ha mort.
El conductor del vehicle pesant ha resultat il·lès.
Arran del sinistre s'han activat cinc patrulles dels Mossos d'Esquadra, una dotació dels Bombers de la Generalitat i dues unitats del SEM (Sistema d'Emergències Mèdiques), una ambulància i un helicòpter medicalitzat.
A causa d'aquest sinistre, la via ha quedat tallada en ambdós sentits fins a les 14:29 hores, quan s'ha començat a donar pas alternatiu.
En aquests moments la calçada es troba tallada novament ja que s'està retirant el camió accidentat, es fan desviaments per Montferri, en sentit el Vendrell, i per Masllorenç, en sentit Valls.
VIA: GI-553, al punt quilomètric 5, a Sant Feliu de Buixalleu (Selva)
El Servei Català de Trànsit informa que s'ha registrat un sinistre viari mortal al punt quilomètric 5 de la GI-553 a l'altura de Sant Feliu de Buixalleu (Selva).
Els Mossos d'Esquadra han rebut l'avís a les 11.44 hores.
Per causes que s'estan investigant, s'ha produït una col·lisió per envestida lateral entre una furgoneta i un turisme.
Com a conseqüència del xoc, ha mort el conductor i únic ocupant del cotxe, J.A.M., de 77 anys i veí d'Hostalric.
Segons el Sistema d'Emergències Mèdiques (SEM), el xofer de la furgoneta ha resultat ferit menys greu i ha estat traslladat amb ambulància a l'hospital Josep Trueta de Girona.
Arran del sinistre s'han activat quatre patrulles dels Mossos d'Esquadra, cinc dotacions dels Bombers de la Generalitat i l'helicòpter medicalitzat i dues unitats del SEM.
Pel que fa a l'afectació viària, la carretera ha estat restringida al trànsit en ambdós sentits durant dues hores aproximadament.
El Servei Català de Trànsit informa que aquesta matinada s'ha registrat un sinistre viari mortal al punt quilomètric 690 de l'N-II al municipi de Maçanet de la Selva (Selva).
Els Mossos d'Esquadra han rebut l'avís a les 06.48 hores.
Per causes que s'estan investigant, un turisme que circulava en sentit Girona ha sortit de la via.
El conductor, E.J.J, de 22 anys i veí de Cassà de la Selva, ha resultat mort.
Al vehicle, hi viatjaven dos ocupants més, un home i una dona, que anaven al seient del darrere i han resultat ferits lleus.
Ambdós han estat evacuats a l'Hospital Dr.
Arran del sinistre s'han activat sis patrulles dels Mossos d'Esquadra, tres unitats del Sistema d'Emergències Mèdiques (SEM) i quatre dotacions dels Bombers de la Generalitat.
Aquest accident no ha provocat incidències viàries rellevants.
VIA: C-55 al punt quilomètric 16,1 a Castellbell i el Vilar (Bages)
El Servei Català de Trànsit (SCT) informa que la matinada d'ahir dissabte es va registrar un sinistre viari mortal al punt quilomètric 16,1 de la C-55 a Castellbell i el Vilar (Bages).
Els Mossos d'Esquadra van rebre l'avís a les 05.21 hores.
Per causes que encara s'estan investigant, una persona que caminava pel voral va ser atropellada per un camió i va morir a l'acte.
El finat és R.G.F., de 42 anys i veí de Cabrera de Mar.
Arran de la incidència es van activar nou patrulles dels Mossos d'Esquadra i dues ambulàncies del Sistema d'Emergències Mèdiques (SEM).
DIA: Diumenge, 10 de gener de 2016
El Servei Català de Trànsit (SCT) informa que aquest matí s'ha registrat un sinistre viari mortal al punt quilomètric 4,4 de la C-58 a Ripollet (Vallès Occidental) en sentit Barcelona.
Els Mossos d'Esquadra han rebut l'avís a les 11.53 hores.
Per causes que encara s'estan investigant, el conductor d'un turisme que circulava en contra direcció ha mort en col·lidir frontalment amb un altre turisme.
El finat és J.M.G.B., de 77 anys i veí de Sabadell.
Els dos ocupants de l'altre turisme han resultat ferits greus i han estat traslladats a l'hospital Parc Taulí de Sabadell en ambulància pel Sistema d'Emergències Mèdiques (SEM).
Arran del sinistre s'han activat sis patrulles dels Mossos d'Esquadra, quatre dotacions dels Bombers de la Generalitat, i set ambulàncies del SEM.
Pel que fa a afectació viària, la via s'ha hagut de tallar completament durant una estona i s'han fet desviaments pel lateral.
S'han registrat fins a 4 km de circulació amb congestió.
La circulació ha quedat normalitzada a les 14.35 h aproximadament.
El Servei Català de Trànsit (SCT) informa que aquesta tarda s'ha registrat un sinistre viari mortal al punt quilomètric 49 de la C-63 a Amer (Selva).
Els Mossos d'Esquadra han rebut l'avís a les 15.49 hores.
Per causes que encara s'estan investigant, un turisme ha sortit de la via i la conductora i única ocupant del vehicle, A M. P. T, de 51 anys i veïna d'Olot, ha resultat morta.
Arran del sinistre s'han activat quatre patrulles dels Mossos d'Esquadra, dues dotacions dels Bombers de la Generalitat, que han realitzat tasques d'excarceració, i una ambulància i l'helicòpter medicalitzat del SEM.
Pel que fa a afectació viària, la carretera ha estat restringida totalment al trànsit durant dues hores i ha provocat retencions en ambdós sentits.
VIA: LV-2001 al punt quilomètric 9 a Juneda (les Garrigues)
El Servei Català de Trànsit (SCT) informa que ahir a la tarda es va registrar un sinistre viari mortal al punt quilomètric 9 de la LV-2001 a Juneda (les Garrigues).
Els Mossos d'Esquadra van rebre l'avís a les 19.39 hores.
Per causes que encara s'estan investigant, un turisme i un tractor es van veure implicats en una col·lisió posterior.
Com a conseqüència del xoc, el conductor del tractor va resultar ferit crític i va ser traslladat per efectius del Sistema d'Emergències Mèdiques (SEM) a l'Hospital Arnau de Vilanova, on aquest matí ha mort.
La víctima mortal és I.V.S, de 56 anys i veí de Torregrossa.
Arran del sinistre es van activar tres patrulles dels Mossos d'Esquadra, tres dotacions dels Bombers de la Generalitat i dues ambulàncies del SEM.
DIA: Dijous, 14 de gener de 2016
El Servei Català de Trànsit (SCT) informa que ahir a la tarda es va registrar un sinistre viari mortal al punt quilomètric 12,5 de la C-1415c a la Roca del Vallès (Vallès Oriental).
Els Mossos d'Esquadra van rebre l'avís a les 16.39 hores.
El passatger posterior del vehicle va resultar ferit crític i va ser traslladat per efectius del Sistema d'Emergències Mèdiques (SEM) a l'Hospital Parc Taulí de Sabadell, on ha mort aquest matí.
La víctima mortal és H.K.R., de 20 anys i veí de Canovelles.
Els altres dos ocupants del cotxe, el conductor i el passatger davanter, van patir ferides lleus i van ser traslladats al mateix centre hospitalari que la víctima mortal.
Arran del sinistre es van activar quatre patrulles dels Mossos d'Esquadra, tres dotacions dels Bombers de la Generalitat i tres ambulàncies i un helicòpter medicalitzat del SEM.
El Servei Català de Trànsit (SCT) informa que aquest matí s'ha registrat un sinistre viari mortal al punt quilomètric 6,6 de la N-145 a Les Valls de Valira (Alt Urgell).
Els Mossos d'Esquadra han rebut l'avís a les 08.37 hores.
Per causes que encara s'estan investigant, han col·lidit frontolateralment un tot terreny i un turisme.
A conseqüència del xoc, ha resultat morta la passatgera posterior del turisme, una menor de nacionalitat espanyola i veïna d'Andorra.
Les altres dues ocupants del vehicle han resultat ferides greus i han sigut traslladades a l'Hospital Arnau de Vilanova i a l'Hospital de la Vall d'Hebron.
Quant a la conductora del tot terreny també ha resultat ferida greu i ha sigut traslladada a l'Arnau de Vilanova.
Arran del sinistre, que ha obligat a tallar totalment la via fins a les 11.06 hores, quan s'ha establert pas alternatiu, s'han activat quatre patrulles dels Mossos d'Esquadra, cinc dotacions dels Bombers de la Generalitat i dues ambulàncies i dos helicòpters medicalitzats del SEM, a més d'una ambulància andorrana.
La circulació s'ha normalitzat a les 12.32 hores.
DIA: Diumenge, 24 de gener de 2016
VIA: Camí rural de la Granja d'Escarp (Segrià) a Mequinensa
El Servei Català de Trànsit (SCT) informa que el passat diumenge es va registrar un sinistre viari mortal al punt quilomètric 1,5 d'un camí asfaltat de la Granja d'Escarp (Segrià) a Mequinensa.
Els Mossos d'Esquadra van rebre l'avís a les 12.50 hores.
Per causes que encara s'estan investigant, una motocicleta va sortir de la via i el seu conductor va resultar ferit greu i va ser traslladat a l'hospital Arnau de Vilanova de Lleida, on va morir hores més tard.
La víctima és J.A.G.I., de 57 anys i veí de Calanda (Terol).
Arran del sinistre, es van activar dues patrulles dels Mossos d'Esquadra i una ambulància del Sistema d'Emergències Mèdiques (SEM).
VIA: C-65 al punt quilomètric 29,1 a Girona (Gironès)
El Servei Català de Trànsit (SCT) informa que ahir a la nit es va registrar un sinistre viari mortal al punt quilomètric 29,1 de la C-65 a Girona (Gironès).
Els Mossos d'Esquadra van rebre l'avís a les 22.59 hores.
Per causes que encara s'estan investigant, dos turismes van col·lidir frontalment.
A conseqüència del xoc va resultar morta la conductora d'un dels vehicles, L. F. C., de 25 anys i veïna de Cornellà de Terri.
El conductor de l'altre turisme va resultar ferit menys greu i va ser traslladat a l'Hospital Dr.
Un tercer vehicle va col·lidir contra els dos cotxes accidentats però els dos ocupants van resultar il·lesos.
Arran del sinistre, que va obligar a tallar totalment la via fins la 1 de la matinada, es van activar cinc patrulles dels Mossos d'Esquadra, quatre vehicles dels Bombers de la Generalitat i tres ambulàncies del Sistema d'Emergències Mèdiques (SEM).
DIA: Diumenge, 31 de gener de 2016
VIA: L-310 al punt quilomètric 12,8 a Plans de Sió (Segarra)
El Servei Català de Trànsit (SCT) informa que ahir a la nit es va registrar un sinistre viari mortal al punt quilomètric 12,8 de la L-310 a Plans de Sió (Segarra).
Els Mossos d'Esquadra van rebre l'avís a les 22.11 hores.
Per causes que encara s'estan investigant, dos turismes van col·lidir frontalment.
A conseqüència del xoc va resultar mort el conductor d'un dels vehicles, E. M. B., de 45 anys i veí de Plans de Sió.
L'altre ocupant del vehicle, un menor, va resultar ferit menys greu i va ser traslladat a l'hospital Arnau de Vilanova de Lleida.
El conductor de l'altre turisme va resultar ferit menys greu i també va ser traslladat a l'hospital Arnau de Vilanova de Lleida.
Arran del sinistre, es van activar quatre patrulles dels Mossos d'Esquadra, cinc vehicles dels Bombers de la Generalitat i tres ambulàncies del Sistema d'Emergències Mèdiques (SEM).
DIA: Diumenge, 7 de febrer de 2016
VIA: AP-7 al punt quilomètric 269,3 a Mont-roig del Camp (Baix Camp)
El Servei Català de Trànsit (SCT) informa que aquest migdia s'ha registrat un sinistre viari mortal al punt quilomètric 269,3 de l'AP-7 a Mont-roig del Camp (Baix Camp) en sentit Barcelona.
Els Mossos d'Esquadra han rebut l'avís a les 13.30 hores.
Per causes que encara s'estan investigant, un turisme amb tres ocupants ha sortit de la via i ha topat amb la biona.
A conseqüència del xoc ha resultat mort el conductor del vehicle, E.C.L., de 74 anys i veí de Sant Joan Despí, mentre que les dues passatgeres han resultat ferides, una ha estat evacuada en estat crític a l'Hospital Joan XXIII de Tarragona en un helicòpter del Sistema d'Emergències Mèdiques (SEM), i l'altra ha estat traslladada en estat greu al mateix hospital en una ambulància del SEM.
Arran del sinistre, s'han activat quatre patrulles dels Mossos d'Esquadra, tres dotacions dels Bombers de la Generalitat, i un helicòpter i tres ambulàncies del SEM.
DIA: Dimarts, 9 de febrer de 2016
El Servei Català de Trànsit (SCT) informa que ahir dimarts es va registrar un sinistre viari mortal al punt quilomètric 45 de l'AP-7 a Vilademuls (Pla de l'Estany).
Els Mossos d'Esquadra van rebre l'avís a les 00.29 hores.
L'acompanyant del conductor d'un camió va resultar ferit molt greu mentre ajudava a maniobrar el vehicle i va ser traslladat per efectius del Sistema d'Emergències Mèdiques (SEM) a l'hospital Josep Trueta de Girona, on va morir ahir al vespre.
Arran del sinistre es van activar quatre patrulles dels Mossos d'Esquadra i dues ambulàncies del SEM.
DIA: Dimecres, 10 de febrer de 2016
El Servei Català de Trànsit (SCT) informa que ahir a la tarda es va registrar un sinistre viari mortal al punt quilomètric 1.087,5 de la N-340 a l'Aldea (Baix Ebre).
Els Mossos d'Esquadra van rebre l'avís a les 18.16 hores.
Per causes que encara s'estan investigant, hi va haver una col·lisió frontal entre un turisme i una furgoneta.
A conseqüència d'això, una persona va morir, la passatgera davantera del turisme.
Es tracta de M.C.G, de 80 anys, nacionalitat espanyola i veïna de Tortosa.
A més, dues persones més van resultar ferides, una de greu, el conductor del turisme, que va ser traslladat a l'hospital Verge de la Cinta de Tortosa, i una de lleu, un home que va demanar l'alta voluntària al lloc dels fets.
Arran del sinistre, que va obligar a restringir la calçada entre 18.24 i 20.43 h, es van activar quatre patrulles dels Mossos d'Esquadra, quatre dotacions dels Bombers de la Generalitat i tres ambulàncies del Sistema d'Emergències Mèdiques.
VIA: LL-12 al punt quilomètric 0 a Albatàrrec (Segrià)
El Servei Català de Trànsit (SCT) informa que aquesta matinada s'ha registrat un sinistre viari mortal al punt quilomètric 0 de la LL-12 a Albatàrrec (Segrià).
Els Mossos d'Esquadra han rebut l'avís a les 04.57 h.
Per causes que encara s'estan investigant, un turisme ha col·lidit contra un mur i el conductor del vehicle, Ò.M.M., de 25 anys i veí de Tarragona, ha mort.
En la incidència han actuat dues patrulles dels Mossos d'Esquadra, quatre dotacions dels Bombers de la Generalitat, i dues ambulàncies del Sistema d'Emergències Mèdiques (SEM).
El Servei Català de Trànsit (SCT) informa que aquesta matinada s'ha registrat un sinistre viari mortal al punt quilomètric 119 de la C-53 a Anglesola (Urgell).
Els Mossos d'Esquadra han rebut l'avís a les 04.27 h.
Per causes que encara s'estan investigant, s'ha produït una col·lisió frontal entre dos camions.
Com a conseqüència de la topada han mort ambdós conductors dels vehicles pesants: R. S. J., de 40 anys i veí de Lleida i P. R. R., de 63 anys i amb veïnatge a Balaguer.
En la incidència han actuat set patrulles dels Mossos d'Esquadra, set dotacions dels Bombers de la Generalitat, i dues ambulàncies del Sistema d'Emergències Mèdiques (SEM).
Arran del sinistre la via continua tallada i s'estan fent desviament per l'LV-3341 i l'A-2.
El Servei Català de Trànsit (SCT) informa que aquesta matí s'ha registrat un sinistre viari mortal al punt quilomètric 5,7 de la TV-3141 a Reus (Baix Camp, Tarragona) sentit Cambrils.
Els Mossos d'Esquadra han rebut l'avís a les 09.56 h.
Per causes que encara s'estan investigant, un tot terreny s'ha sortit de la via i ha bolcat.
Com a conseqüència el seu conductor i únic ocupant J.G.P. de 68 anys i veí de Vila-seca ha mort.
En la incidència han actuat vuit patrulles dels Mossos d'Esquadra, una dotacions dels Bombers de la Generalitat, i dues ambulàncies del Sistema d'Emergències Mèdiques (SEM).
Arran del sinistre la via s'ha hagut de tallar i s'han hagut de fer desviaments.
En aquests moments s'està realitzant pas alternatiu.
VIA: C-51 al punt quilomètric 13,8 a la Bisbal del Penedès (Baix Penedès)
El Servei Català de Trànsit (SCT) informa que aquest migdia s'ha registrat un sinistre viari mortal al punt quilomètric 13,8 de la C-51 a la Bisbal del Penedès (Baix Penedès).
Els Mossos d'Esquadra han rebut l'avís a les 13.17 h.
Per causes que encara s'estan investigant, un turisme i un camió han col·lidit frontalment.
Arran de l'accident ha mort el conductor del turisme, J.M.G., de 75 anys d'edat i veí del Vendrell.
En el sinistre han actuat nou patrulles dels Mossos d'Esquadra, tres dotacions dels Bombers de la Generalitat, i dues ambulàncies del Sistema d'Emergències Mèdiques (SEM).
La via ha estat tallada en ambdós sentits de la marxa i s'han fet desviaments per la C-51-Z fins aproximadament les 16.15 h.
En aquests moments la circulació ja s'ha normalitzat.
DIA: Dilluns, 7 de desembre de 2015
VIA: C-66 al punt quilomètric 18 a la Pera (Baix Empordà)
El Servei Català de Trànsit (SCT) informa que aquest tarda s'ha registrat un sinistre viari mortal al punt quilomètric 18 de la C-66 a la Pera (Baix Empordà, Girona).
Els Mossos d'Esquadra han rebut l'avís a les 16.09 h.
Per causes que encara s'estan investigant, un turisme i un autobús de línia regular han col·lidit frontalment.
Arran de l'accident ha mort el conductor i únic ocupant del turisme, J.M.B.C., de 62 anys d'edat i veí de la Bisbal d'Empordà.
En l'autocar viatjaven vuit persones, segons el SEM una persona ha resultat ferida lleu i ha estat donada d'alta al lloc, mentre que dues més han resultat ferides menys greus i han estat traslladades a l'hospital de Palamós.
En el sinistre han actuat sis patrulles dels Mossos d'Esquadra, sis dotacions dels Bombers de la Generalitat, i un helicòpter medicalitzat i dues ambulàncies del Sistema d'Emergències Mèdiques (SEM).
La via ha estat tallada en ambdós sentits de la marxa i després s'ha pogut habilitar pas alternatiu.
DIA: Dissabte, 12 de desembre de 2015
VIA: C-422 al punt quilomètric 8 a Constantí (Tarragonès)
El Servei Català de Trànsit (SCT) informa que aquest matí s'ha registrat un sinistre viari mortal al punt quilomètric 8 de la C-422 a Constantí (Tarragonès).
Els Mossos d'Esquadra han rebut l'avís a les 08.09 h.
Per causes que encara s'estan investigant, una motocicleta que circulava en sentit la Selva del Camp s'ha accidentat i el conductor i únic ocupant del vehicle de dues rodes, J M.S.M. de 27 anys i veí de Perafort, ha resultat mort.
Arran de la incidència s'han activat dues patrulles dels Mossos d'Esquadra, tres dotacions dels Bombers de la Generalitat, i dues ambulàncies del Sistema d'Emergències Mèdiques (SEM).
DIA: Dimecres, 17 de desembre de 2015
El Servei Català de Trànsit (SCT) informa que ahir a la tarda es va registrar un sinistre viari mortal al punt quilomètric 66,4 de la N-152a a Vic (Osona).
Els Mossos d'Esquadra van rebre l'avís a les 16.01h.
Per causes que encara s'estan investigant, es va registrar una topada entre un turisme i una motocicleta.
El conductor i únic ocupant del vehicle de dues rodes, J.M.M, de 46 anys i veí d'Hostalets de Balenyà va resultar mort.
Arran de la incidència es van activar sis patrulles dels Mossos d'Esquadra i dues ambulàncies del Sistema d'Emergències Mèdiques (SEM).
DIA: Dissabte, 19 de desembre de 2015
VIA: N-340 al punt quilomètric 1091 a Camarles (Baix Ebre)
El Servei Català de Trànsit (SCT) informa que ahir a la tarda es va registrar un sinistre viari mortal al punt quilomètric 1.091 de la N-340 a Camarles (Baix Ebre).
Els Mossos d'Esquadra van rebre l'avís a les 14.56 h.
Per causes que encara s'estan investigant, un camió i una autocaravana van col·lidir frontalment.
Com a conseqüència del xoc, els conductors dels dos vehicles van resultar morts.
A més, l'acompanyant de l'autocaravana va resultar ferida menys greu i va ser traslladada a l'Hospital Verge de la Cinta de Tortosa.
Arran de la incidència es van activar cinc patrulles dels Mossos d'Esquadra, sis dotacions de Bombers de la Generalitat i tres ambulàncies del Sistema d'Emergències Mèdiques (SEM).
Quant a l'afectació viària, la calçada es va tallar en els dos sentits de la marxa i es van fer desviaments per l'interior d'un polígon industrial de Camarles.
La circulació va quedar normalitzada cap a les 21.14 h.
DIA: Diumenge, 20 de desembre de 2015
VIA: C-26 al punt quilomètric 47 a Foradada (La Noguera)
El Servei Català de Trànsit (SCT) informa que ahir a la nit es va registrar un sinistre viari mortal al punt quilomètric 47 de la C-26 a Foradada (La Noguera, Lleida).
Els Mossos d'Esquadra van rebre l'avís a les 21.09 h.
Per causes que encara s'estan investigant, un turisme es va sortir de la via i la conductora i única ocupant va morir, A.Q.D. de 44 anys i veïna d'Artesa de Segre.
Arran de la incidència es van activar tres patrulles dels Mossos d'Esquadra, tres dotacions dels Bombers de la Generalitat i dues ambulàncies del Sistema d'Emergències Mèdiques (SEM).
DIA: Dimecres, 23 de desembre de 2015
VIA: C-31 al punt quilomètric 344,9 a Fontanilles (Baix Empordà)
El Servei Català de Trànsit (SCT) informa que aquest matí s'ha registrat un sinistre viari mortal al punt quilomètric 344,9 de la C-31 a Fontanilles (Baix Empordà).
Els Mossos d'Esquadra han rebut l'avís a les 12.41 h.
Per causes que encara s'estan investigant, una furgoneta i un turisme han col·lidit frontalment.
Com a conseqüència del sinistre, ha mort el conductor de la furgoneta, G.C.O., de 23 anys i veí de Palafrugell.
El passatger de la furgoneta ha resultat ferit crític i el conductor del turisme ha resultat ferit greu, i han estat evacuats a l'Hospital Josep Trueta de Girona en dos helicòpters del Sistema d'Emergències Mèdiques (SEM).
Arran del sinistre s'han activat vuit patrulles dels Mossos d'Esquadra, cinc dotacions dels Bombers de la Generalitat, i dos helicòpters i dues ambulàncies del SEM.
Pel que fa a l'afectació viària, la via ha estat tallada en els dos sentits de la marxa i s'han fet desviaments fins a les 14.50 h aproximadament.
DIA: Dijous, 24 de desembre de 2015
VIA: TP-2235 al punt quilomètric 1,2 a Els Pallaresos (Tarragonès)
El Servei Català de Trànsit (SCT) informa que ahir al vespre es va registrar un sinistre viari mortal al punt quilomètric 1,2 de la TP-2235 a Els Pallaresos (Tarragonès).
Els Mossos d'Esquadra van rebre l'avís a les 20.32 hores.
Per causes que encara s'estan investigant, un turisme es va sortir de la via i la persona que viatjava com acompanyant va morir, es tracta d'un home, I.S.C., de 24 anys i veí La Pobla de Mafumet.
L'altre ocupant del vehicle, el conductor, va resultar ferit de caràcter lleu, segons ha informat el Sistema d'Emergències Mèdiques (SEM).
Arran de la incidència es van activar tres patrulles dels Mossos d'Esquadra, dues dotacions dels Bombers de la Generalitat i dues ambulàncies del SEM.
DIA: Divendres, 25 de desembre de 2015
VIA: C-12 al punt quilomètric 65,7 a Garcia (Ribera d'Ebre)
El Servei Català de Trànsit (SCT) informa que ahir al vespre es va registrar un sinistre viari mortal al punt quilomètric 65,7 de la C-12 a Garcia (Ribera d'Ebre).
Els Mossos d'Esquadra van rebre l'avís a les 20.28 hores.
Per causes que encara s'estan investigant, una furgoneta i un turisme van col·lidir frontalment i els dos conductors van morir.
Es tracta d'un home, M.R.R., de 68 anys i veí d'Ascó, i d'un altre home, S.K., de 25 anys de nacionalitat estrangera.
L'altre ocupant del vehicle, l'acompanyant, va resultar ferit de caràcter lleu, segons ha informat el Sistema d'Emergències Mèdiques (SEM).
Arran de la incidència es van activar cinc patrulles dels Mossos d'Esquadra, quatre dotacions dels Bombers de la Generalitat i tres ambulàncies del SEM.
DIA: Diumenge, 27 de desembre de 2015
El Servei Català de Trànsit (SCT) informa que ahir a la tarda es va registrar un sinistre viari mortal al punt quilomètric 709,1 de l'N-II a Fornells de la Selva (Gironès).
Els Mossos d'Esquadra van rebre l'avís a les 14.20 hores.
Per causes que encara s'estan investigant, un tot terreny i un turisme van col·lidir lateralment i el passatger davanter del cotxe, J. G. P., de 40 anys i amb veïnatge a Santa Coloma de Farners, va morir.
El conductor del mateix vehicle va resultar ferit crític i va ser traslladat a l'hospital Can Ruti.
Els dos ocupants del tot terreny van resultar ferits lleus i van ser traslladats a l'hospital Josep Trueta de Girona.
Arran de la incidència es van activar cinc patrulles dels Mossos d'Esquadra, cinc dotacions dels Bombers de la Generalitat i dues ambulàncies i un helicòpter del SEM.
A més, com a conseqüència del sinistre mortal es va circular a través de pas alternatiu fins a tres quarts de cinc de la tarda.